ສະຫະລັດ ປະທ້ວງ ການກະທຳ ທີ່ບໍ່ຖືກຕ້ອງ ຂອງມົສກູ ຕໍ່ພົນລະເມືອງຂອງຕົນ ທີ່ຖືກຈັບ ໃນຂໍ້ຫາສອດແນມ
ສະຖານທູດສະຫະລັດ ໄດ້ຮຽກຮ້ອງໃຫ້ທຳການສືບສວນ ກ່ຽວ​ກັບ​ ການກ່າວຫາ ໃນ​ ການ​ປະ​ຕິ​ບັດຕໍ່​ທ່ານວີລແລນ ແລະໃຫ້ຮັບປະກັນຄວາມປອດໄພຂອງຜູ້ກ່ຽວ.
ສະຫະລັດ ໄດ້ປະທ້ວງຢ່າງເປັນທາງການ ຕໍ່ສິ່ງທີ່ຕົນເອີ້ນວ່າ ການປະຕິບັດທີ່ບໍ່ຖືກຕ້ອງ ຂອງມົສກູ ຕໍ່ທ່ານ ພອລ ວີລແລນ ອະດີດທະຫານມາຣີນ ຂອງສະຫະລັດ ທີ່ໄດ້ຖືກຈັບ ຢູ່ຣັດເຊຍ ໃນຂໍ້ຫາເຄື່ອນໄຫວສອດແນມ ຕັ້ງແຕ່ເດືອນທັນວາ ເປັນຕົ້ນມາ ທ່ານນາງແອນເດຣຍ ຄາແລນ ໂຄສົກປະຈຳສະຖານທູດສະຫະລັດ ທີ່ນະຄອນຫຼວງ ມົສກູ ໄດ້ຂຽນລົງທວີດເຕີ້ ໃນວັນພຸດວານນີ້ວ່າ MFA ແມ່ນກະຊວງການຕ່າງປະເທດ ຂອງຣັດເຊຍ ສະຖານທູດສະຫະລັດ ໄດ້ຮຽກຮ້ອງໃຫ້ທຳການສືບສວນ ກ່ຽວກັບ ການກ່າວຫາ ໃນ ການປະຕິບັດຕໍ່ທ່ານວີລແລນ ແລະໃຫ້ຮັບປະກັນຄວາມປອດໄພຂອງຜູ້ກ່ຽວ ທ່ານນາງ ຄາແລນ ຂຽນວ່າ ທ່ານວີລແລນ ໄດ້ຖືກຈັບຢູ່ຣັດເຊຍ ເມື່ອວັນທີ 28 ທັນວາ ປີກາຍນີ້ ໃນຂໍ້ຫາກໍ່ຈາລະກຳ ອີງຕາມອົງການຮັກສາຄວາມປອດໄພຂອງຣັດເຊຍ ຄອບຄົວຂອງທ່ານວິລແລນ ກ່າວ ຢ້ຳວ່າ ທ່ານເດີນທາງໄປຣັດເຊຍ ເພື່ອໄປຮ່ວມພິທີແຕ່ງງານ